

**Základná škola s materskou školou, Skalka nad Váhom 103, 913 31 Skalka nad Váhom**

 Tel.: 0915 853 747, e-mail**: riaditel@zsskalka.sk, www.zsskalka.sk**

**SPRÁVA o koncepčných zámeroch rozvoja Základnej školy s materskou školou, Skalka nad Váhom 103 na šk. rok 2019/2020 a 2020/2021 v obci Skalka nad Váhom a vyhodnotenie koncepčného zámeru rozvoja školy za školský rok 2018/2019.**

 Rada školy schvaľuje SPRÁVU o koncepčných zámeroch rozvoja Základnej školy s materskou školou, Skalka nad Váhom 103 a schvaľuje vyhodnotenie koncepčného zámeru rozvoja školy za školský rok 2018/2019.

Rada školy pri Základnej škole s materskou školou, Skalka nad Váhom 103 odporúča predložiť SPRÁVU na schválenie, prípadne pripomienkovanie Obecnému zastupiteľstvu v Skalke nad Váhom.

Predkladateľ: Mgr. Iveta Mihóková

 riaditeľka školy \_\_\_\_\_\_\_\_\_\_\_\_\_\_\_\_\_\_\_

Za radu školy : p. Ivana Jančová

 predsedkyňa rady školy \_\_\_\_\_\_\_\_\_\_\_\_\_\_\_\_\_\_\_\_

Prítomný za obec: Anton Horečný

 starosta obce \_\_\_\_\_\_\_\_\_\_\_\_\_\_\_\_\_\_\_\_

 V Skalke nad Váhom, dňa 05.11.2019

 V zmysle zákona č.596/2003 (§ 5 ods.7 písm. h) predkladáme vyhodnotenie koncepčného zámeru školy za školský rok 2018/2019. Vyhodnotenie smerovania ZŠ s MŠ, Skalka nad Váhom 103 vychádza z platných dokumentov a noriem Slovenskej republiky, pričom činnosti a aktivity sú prenesené do Školského vzdelávacieho programu Škola plná radosti v ZŠ a Zvedavá lienka v MŠ, ktorý vychádza zo Štátneho vzdelávacieho programu a koncepcie na roky 2016-2021.

 Základná škola s materskou školou, Skalka nad Váhom 103 je málotriedna otvorená moderná škola s materskou školou, ktorá prostredníctvom Školského vzdelávacieho programu „Škola plná radosti“ a „Zvedavá lienka“ inovuje a začleňuje inovatívne formy a metódy do výučby tak, aby žiakov pripravila pre nadväzujúce vzdelávanie v systéme škôl. Svojou atmosférou a klímou pripomína život v rodine.

**Plnenie Vízie školy**

 Otvorená moderná škola s materskou školou, ktorá prostredníctvom školského vzdelávacieho programu „**Škola plná radosti**“ bude inovovať a začleňovať inovatívne formy a metódy do výučby tak, aby žiakov pripravila pre nadväzujúce vzdelávanie v systéme škôl a následne pre aktuálne a perspektívne potreby vedomostnej spoločnosti. Škola spája obyvateľov (bez ohľadu na vek a postavenie) v účasti na mnohotvárnych a pre obec prospešných aktivitách. Svojou atmosférou a klímou pripomína život v rodine.

 **Vízia pre MŠ**

 Udržiavanie dobrých pracovných vzťahov s učiteľkami materskej školy, aby prechod detí z predškolského zariadenia do základnej školy bol plynulý a bez väčších adaptačných problémov. Vzájomné konzultácie, stretnutia, na základe ktorých si učiteľky odovzdávajú svoje skúsenosti a postrehy týkajúce sa výchovy a vzdelávania detí – žiakov. Takisto sú to aj spoločné spoločenské udalosti.

Uskutočnené formy spolupráce:

• vzájomné konzultácie,

• otvorené hodiny,

• výmenné návštevy,

• spoločenské podujatia

Plnené ciele:

• vytvárať, čo najkvalitnejšie prostredie pre deti predškolského veku, rozvíjať komunikačné schopnosti a spôsobilosti a jazykovú gramotnosť detí

• naučiť deti predškolského veku chrániť svoje zdravie, zdravo sa stravovať, rozvíjať návyky so zdravým životným štýlom Základná škola s materskou školou, Skalka nad Váhom

• učia sa zdravým enviromentálnym aktivitám, naučia sa chrániť životné prostredie (projekt Eko Alarm) – deti sa denne zapájajú a učia triediť odpad

• naučiť ich rešpektovať etické hodnoty, vytvárať pravidlá a sociálne hodnoty

 **Hlavným cieľom** predprimárneho vzdelávania je **dosiahnutie** optimálnej perceptuálno – motorickej, kognitívnej a citovo – sociálnej úrovne detí ako základu **pripravenosti na primárne vzdelávanie a život v spoločnosti**. Rozvíjanie prosociálneho správania a konania organizovaním kultúrno - športových podujatí. Prezentovať výsledky svojej práce nielen medzi rodičmi ale aj na verejnosti**. Plynulý prechod detí z MŠ do ZŠ v Skalke nad Váhom. Vedenie krúžku anglického jazyka v MŠ, jeden krát týždenne učiteľkou ZŠ.**

 V šk. roku **2017/2018** plynulo **prestúpilo do 1. ročníka 9 detí z MŠ do ZŠ** v Skalke nad Váhom.(z 12 predškolákov, z toho dva odklady školskej dochádzky)

 V šk. roku **2018/19** plynulo **prestúpili do 1. ročníka 7 detí z MŠ do ZŠ** v Skalke nad Váhom ( z 11 predškolákov, z toho 1 odklad školskej dochádzky)

**Plnenie vízie pre ZŠ**

 Poskytovať východiskovú bázu pre postupné rozvíjanie kľúčových spôsobilostí (kompetencií) žiakov ako základu všeobecného vzdelania prostredníctvom nasledujúcich cieľov školy:

• jazyková oblasť – rozvoj jazykových kompetencií v rodnom jazyku, anglickom jazyku,

 • informatívna oblasť – práca s PC využitie IKT na vyučovacích hodinách,

• projektové vyučovanie- spolupráca, vyhľadávanie informácií, naučiť deti ako sa učiť, vychovávať deti pre spoločnosť a pre život v spoločnosti

 • pomoc žiakov s výchovno-vyučovacími potrebami

• pestovať zdravé sociálne cítenie a zdôrazňovať práva dieťaťa, predchádzať negatívnym vplyvom dnešnej doby ako sú diskriminácia, xenofóbia, šikanovanie, rasizmus

• pestovať zdravý životný štýl predchádzať negatívnym vplyvom dnešnej doby a dôsledne opakovať protidrogové opatrenia

 • rozvoj mimoškolských aktivít, vytváranie vhodné podmienky pre záujmovú činnosť, vytvárať príležitosti pre športové a kultúrne podujatia.

 K rozvíjaniu kľúčových spôsobilostí prispieva celý vzdelávací obsah, organizačné formy a metódy výučby, podnetné sociálno-emočné prostredie školy, programové aktivity uskutočňované v škole, ale aj v mimovyučovacej a mimoškolskej činnosti.

**Darí sa nám napĺňať hlavný cieľ**

 **Hlavným cieľom** ZŠ SKALKA NAD VÁHOM : **ŠKOLA PLNÁ RADOSTI**. Zatraktívniť vyučovací proces, nastaviť školské a mimoškolské aktivity tak, aby boli pritiahnuté deti zo Skalky nad Váhom a okolitých spádových škôl. Rozvíjame spoluprácu rodičov so školou**. Škola je svojim pôsobením ako významné centrum výchovy, vzdelávania a kultúry v obci.**

 **V priebehu tohoto školského roku 2018/2019 nastúpili do našej školy 4 žiaci : 2 deti z Hrabovky a 2 deti z Trenčína. Škola svojím programom a výsledkami začína byť atraktívna nielen pre obec Skalku nad Váhom, ale i pre okolité obce. Do dnešného dňa 05.11.2019 má škola 28 žiakov.**

 **1. OBLASŤ VZDELÁVANIA A VÝCHOVY**

 V školskom vzdelávacom programe **sa zameriavame** na rozvoj **kľúčových spôsobilostí** ( spôsobilosť k celoživotnému učeniu sa, sociálne komunikačné spôsobilosti, spôsobilosť riešiť problémy, spôsobilosti občianske, sociálne a personálne, spôsobilosť vnímať a chápať kultúru a vyjadrovať sa nástrojmi kultúry, spôsobilosť uplatňovať základy matematického myslenia, spôsobilosť smerujúcu iniciatívnosti a podnikavosti.

 Do vyučovania **začleňujeme inovačné metódy ako projektové vyučovanie,** ktoré prispieva k efektivite vyučovacieho procesu. Aplikovanie projektového vyučovania ako inovačnej koncepcie prispieva ku zvýšeniu participácie žiakov vo vyučovacom procese, žiaci sa naučia kooperovať a rešpektovať sa navzájom a odbúra sa komunikačná ostýchavosť. Vo vyučovaní **vytvárame tvorivú atmosféru** prostredníctvom inovačných metód i na anglickom jazyku. **Cieľom je vytvárať u žiakov radosť zo vzdelávania, trvácne vedomosti, ktoré dokážu aplikovať aj v praktickom živote.**

 Osobitný dôraz kladieme na **individuálny prístup k žiakom, na vybudovanie profilu jednotlivého žiaka. Pre žiakov s príznakmi špecifických poruchami a špeciálnymi výchovno-vzdelávacími potrebami** zabezpečujeme vhodné podmienky, vypracovávame IVVP a **zabezpečujeme asistenta učiteľa.**

**2.1 Rozvíjanie kompetencií žiaka**

• **v oblasti počítačovej gramotnosti** (zapájame žiakov do tvorby projektov s využitím IKT, internet využívajú ako zdroj informácií)

 Vedieme vlastnú webovú stránku školy, ktorá je orientovaná na poskytovanie základných informácií a dianí v škole a obsahuje školský vzdelávací program, aktuálne aktivity školy, rozšírili sme ju o elektronickú žiacku knižku, elektronickú triednu knihu, zároveň sme ju rozšírili o zadávanie domácich úloh, projektov, prác, elektronické testovanie, prepojenie na vzdelávacie portály s didaktickými materiálmi a učebnými pomôckami. Venujeme osobitú pozornosť téme bezpečnosti na internete.

**• kvalitné vzdelávanie cudzieho jazyka** (ISCED 1- anglický jazyk od 1. ročníka). **Posilnili**

**sme vzdelávanie anglického jazyka na našej škole o disponibilné hodiny 1. ročník - 2**

**hodiny, 2. ročník -2 hodiny, 3. ročník – 3 hodiny, 4. ročník – 4 hodiny.**

 Vo vyučovaní cudzieho jazyka **aplikujeme aktivizujúce inovatívne a hrové metódy** ako napr.

metódu celkovej fyzickej odpovede (TPR),piesne, storytelling - rozprávanie príbehov,

projektovú metódu ako aj obsahovo-jazykové vyučovanie (CLIL ). Zatraktívnili sme učenie

cudzieho jazyka a odbúravame tak strach z komunikácie v cudzom jazyku. Používame moderné učebnice a doplnkové výukové prostriedky k nim, aplikujeme činnostne zameraný prístup k vyučovaniu a učeniu sa cudzích jazykov a venujeme pozornosť inovatívnym metódam a formám výučby s ohľadom na rôzne štýly učenia sa žiaka. Na hodinách cudzieho jazyka používame jazykové portfólio ako nástroj sebahodnotenia

• **rozvoj komunikačnej spôsobilosti a čitateľskej gramotnosti žiakov.** Uvedené spôsobilosti

rozvíjame vo všetkých všeobecno-vzdelávacích predmetoch. V internom vzdelávaní

sa zameriavame najmä na rozvoj čitateľskej gramotnosti, otvorené hodiny orientujeme najmä

na rozvoj čitateľskej gramotnosti, doplnili sme školskú knižnicu a využívame ju ako centrum

rozvoja čitateľských zručností, organizujeme prezentácie prečítaných kníh pre deti v rámci

hodín slovenského jazyka, navštevujeme obecnú knižnicu. Formujeme kladný vzťah detí a

žiakov ku knihe a literatúre, organizujeme súťaže v čitateľských zručnostiach a popoludňajšie

čitateľské aktivity v školskom klube detí. Organizujeme každoročne **nočnú školu“Noc**

**s Andersenom“ aj pre predškolákov našej MŠ.** Podporujeme čítanie obľúbených kníh,

čitateľský maratón a plnenie aktivít s danou témou. Každoročne vypracovávame plán aktivít

na podporu **rozvoja čitateľskej gramotnosti**, ktorý je začlenený do ŠkVP;

• rozvíjame **športové nadanie** žiakov so zameraním podľa nadania žiakov a personálneho

obsadenia pedagógov. Organizujeme **každoročne plavecký kurz pre deti MŠ a žiakov ZŠ.**

Poriadame športové akcie pre rodičov a deti „Oci , mami športuj s nami“, športové popoludnie

pri príležitosti Dňa otcov „Futbalový zápas otcov ZŠ proti otcom MŠ“, popoludnie je spojené

so súťažami pre celú rodinu a deti.

• rozvíjame **analytické myslenie, schopnosť tvorivo riešiť problémy**, žiaci si osvojujú

základné metódy vedeckej práce(analýza, syntéza, porovnávanie, komparatívne metódy a iné)

a práce s rôznymi zdrojmi informácií. **Zameriavame sa na projektové vyučovanie.**

**Zadávame problémové úlohy, preferujeme samostatnú prácu.**

• pokračujeme v **individualizácii vzdelávania**, zohľadňujeme individuálne potreby

jednotlivých žiakov, stupeň rozvoja ich poznávacích schopností, zameranie vrátane žiakov so

špeciálnymi výchovno – vzdelávacími potrebami a žiakov s nadaním. Uvedený systém dáva

každému žiakovi šancu na úspech.

• vo výchovno-vzdelávacom procese sa orientovať na **tvorivo-humanistickú výchovu**

(zavádzame aktivačné, motivačné a kreatívne metódy, preferujeme nedirektívne vyučovacie

hodiny, preferujeme pozitívnu motiváciu, frontálne vyučovanie nahrádzame skupinovým

a samostatným, zvýšujeme názornosť vyučovania pomocou IKT, uplatňujeme diferencovaný

prístup k žiakom, vzťah učiteľ – žiak zakladáme na vzájomnej úcte, rešpektovaní a spolupráci.

**2.2 Výchovná funkcia školy**

**• sledujeme aktuálne informácie** o výchove a vzdelávaní, ŠVP, pedagogickej dokumentácii,

ďalšej dokumentácii, dokumentoch a aktualizovaných dokumentoch na www.minedu.sk,

www.statpedu.sk, www.ssiba.sk, podieľať sa na realizácii úloh vyplývajúcich zo ŠVP,

• **vychádzame z tradície školy,**

• vytvorili sme kvalitný ŠKVP s profiláciou školy,

**• vypracovali sme Školský vzdelávací program Škola plná radosti, učebné osnovy a učebné**

**plány podľa inovovaného ŠVP pre prvý stupeň základnej školy,**

• zapracovali sme do Školského vzdelávacieho programu (ŠkVP) **Národný štandard**

**finančnej gramotnosti, Plán boja proti obezite vyplývajúce z POP ,**

• **vedomosti žiakov hodnotíme** podľa vypracovaného dokumentu **Hodnotenie a klasifikácia**

**na 1. stupni ZŠ Skalke nad Váhom** v súlade s metodickým pokynom č. 22/2011 na

hodnotenie žiakov ZŠ v zmysle ustanovenia § 14 ods. 1 zákona č. 96/2003,

**• v materskej škole rozvíjame predčitateľskú gramotnosť** uplatňovaním špecifických

metód;

• zámerne rozvíjame aktívnu slovnú zásobu detí; vytvárame komunikačne a literárne podnetné

prostredie, ranné komunity a rozhovory v kruhu.

•ctíme kultúru národa, národný jazyk,(organizovali sme pre žiakov návštevy kultúrnych

predstavení, divadelných predstavení s pôvodnou slovenskou tvorbou. **Pripomínali sme si**

**ľudové tradície a zvyky.** Organizovali sme školské kolá literárnych, výtvarných

a speváckych súťaží. Poriadali sme besedy so spisovateľmi.

• **pozornosť venujeme regionálnej výchove**, sprístupňovali sme žiakom históriu, osobnosti

a pozoruhodnosti obce a regiónu, prostredníctvom besied.

• v súlade s cieľmi a princípmi Národnej stratégie pre globálne vzdelávanie zvyšujeme

povedomie detí a žiakov o globálnych témach, rozvíjame ich kritické uvedomovanie si

sociálnych, environmentálnych, ekonomických procesov vo svete aj pomocou spolupráce s

neziskovými organizáciami pôsobiacimi v oblasti globálneho vzdelávania, Projekt EKO

ALARM – boli sme ocenená ako jedna z 33 škôl na Slovensku.

• Vytvoriť sme podmienky pre prácu učiteľa – **koordinátora environmentálnej výchovy**,

ktorého **úlohou je koordinovať environmentálnu výchovu v škole, príp. v súlade s**

**ekokódexom** (stratégia výchovy a konania školy k ochrane a udržateľnosti životného

prostredia, zásady úspor obnoviteľných zdrojov a pod.) realizujeme environmentálny program

školy**. Podporovať rozvoj environmentálnej výchovy, a tak vychovávame deti obce**

**k ochrane ich životného priestoru a prostredia.**

• v základnej škole systematicky budujeme **školskú knižnicu,**

• aktívne **zapájame deti a žiakov do aktivít a programov**, ktoré **podporujú výchovu ku**

**zdraviu a zdravý životný štýl**, realizovať aktivity a programy na podporu prevencie obezity,

telesného a duševného zdravia, dbáme na to, aby sa žiaci zdravo stravovali(Týždeň jablka, Deň

mlieka, Týždeň zdravej výživy...)

• v pedagogickom procese rešpektujeme **Dohovor o právach dieťaťa**,

• uplatňujeme **zákaz všetkých foriem diskriminácie a segregácie.**

**2. OBLASŤ PODMIENOK ŠKOLY**

**Kvalitná práca učiteľa** je hlavným determinantom edukácie.

• učitelia v materskej škole, základnej škole, ale i nepedagogický zamestnanci musia byť

stotožnení s víziou školy, zdieľať rovnakú víziu a napĺňať ju. Musia svojimi výsledkami,

prácou s deťmi a konaním robiť dobré meno škole.

• podporujeme a vyžadujeme profesionálny rozvoj zamestnancov školy a získavanie

požadovanej kvalifikácie (plán kontinuálneho vzdelávania ako nástroja ďalšieho rozvoja školy,

hlavne vo vzťahu k realizovanému ŠKVP)

• vytvárať podmienky pre ďalšie vzdelávanie učiteľov, prehlbovanie odbornosti, odborného

rastu, 1. a 2 kvalifikačná skúška

• zabezpečiť dobré pracovné podmienky pre zamestnancov školy na báze otvorenej

komunikácie s jasne definovanými pracovnými náplňami a kompetenciami na partnerskom

a demokratickom prístupe

**3.2 Priestorové podmienky**

 Základná škola s materskou školou Skalka nad Váhom sa nachádza v peknom prostredí

v tesnom susedstve s obecným úradom. Jej súčasťou je školská jedáleň a školský klub detí.

Budova slúži na vyučovací proces, mimoškolskú činnosť a hospodársko - technické

zabezpečenie prevádzky subjektu. Každá trieda je vybavená interaktívnou tabuľou. Pri škole je

vybudované detské ihrisko pre MŠ . Priestory toaliet MŠ sú po rekonštrukcii.

Priestory, ktoré škola využíva:

• 3 učebne

•2 učebne s PC, 1 miestnosť ŠKD

• školský dvor, multifunkčné ihrisko

**Nakoľko neboli v platnosti prevádzkové poriadky školy, riaditeľka školy vypracovala**

**Prevádzkový poriadok pre ZŠ**

**Prevádzkový poriadok pre MŠ**

**Prevádzkový poriadok pre ŠJ**

**Prevádzkové poriadky boli schválené Úradom verejného zdravotníctva v TN v júni 2018.**

**Škola momentálne spĺňa zákonom stanovené podmienky pre chod a prevádzku ZŠ s MŠ.**

**3.3 Materiálno – technické vybavenie školy**

• v rámci možností a hlavne, sponzorstva dopĺňame a modernizujeme materiálne vybavenia ZŠ,MŠ, ŠKD,ŠJ.

V rámci **sponzorstva, daru** sme **získali 5 počítačov pre základnú školu od OZ – Rady**

**rodičov v Skalke nad Váhom.** **Rodičia základnej školy prispievajú** rôznymi darmi ako sú

výkresy, kresliace potreby, zabezpečujú pre školu a škôlku kostými na vystúpenia, šijú detské

stoličky, mikulášske balíčky pre svoje deti.

 **Materská škola dostala dar** od **súkromnej spoločnosti a jej konateľa**, ktorý má trvalý pobyt

v obci v podobe 20 stropných svietidiel. Svietidlá prišiel konateľ i s ostatnými rodičmi, ktorých

deti navštevujú MŠ namontovať. Ďalším **darom pre školu a škôlku** boli **stojany na**

**odkladanie bicyklov.** Rodičia podporujú školu, záleží im na nej a snažia sa spríjemniť pobyt

nielen ich deťom, ale aj zamestnancom školy

 V roku 2018/2019 pravidelne prispievali v rámci projektu rodičia, konatelia spoločnosti, ktorí mali dieťa v MŠ a ZŠ poskytovali mesačný dar v podobe jabĺk a banánov na desiatu pre všetky deti a žiakov– Projekt Zdravá škola

 Dostali sme **dar od rodičov ZŠ** vonkajšie posedenie, **detský stôl a sedadlá, veľký sedací vak pre deti v ŠKD, koberec pre deti 1. ročníka ZŠ.**

• zaviedli sme elektronickú žiacku knižku a elektronickú triednu knihu,

• **didaktické materiály na vyučovanie** si učitelia zabezpečujú vlastnou výrobou, svojpomocne,

zabezpečujeme hlavne chýbajúce učebné pomôcky,

- učebnice objednávame z Ministerstva školstva a pracovné zošity pre jednotlivé predmety

zakupujú rodičia svojim deťom z rodinného rozpočtu ,

• vytvárame podmienky pre **bezpečnosť a ochranu zdravia žiakov a zamestnancov**, zaviedli

sme **knihu návštev**, pri možných problémoch spolupracujeme so spoločnosťou osobný

údaj, ktorá nám zabezpečuje právne poradenstvo pre ochranu osobných údajov detí, žiakov,

zamestnancov a rodičov. Za bezpečnosť na chodbách školy zodpovedá poverená

zamestnankyňa i pedagogickí zamestnanci.

**3. ZÍSKAVANIE FINANČNÝCH ZDROJOV**

• z rozpočtových prostriedkov,

•vypracovaním projektov na základe výziev predovšetkým MŠ SR, ale aj iných organizácií,

nadácií a združení, tu však potrebujeme podporu minimálne 10% finančnej spoluúčasti od

zriaďovateľa. Do projektu od spoločnosti **Volkswagen** , do ktorého sme poslali vypracovaný

projekt sme ako **škola neboli vybraná**. Sme zapojení do **projektu EKO ALARM,** kde sme

získali zdarma koše pre ZŠ a MŠ na triedenie odpadu. Za plnenie úloh získavame body, ktoré

šetríme a budeme si môcť za ne vymeniť pomôcky napr. sadu orfových hudobných nástrojov,

na ktoré si šetríme.

• **na náš podnet v spolupráci s Radou rodičov bolo zriadené OZ Rady rodičovského**

**združenia pri ZŠ s MŠ, Skalka nad Váhom (možnosť poskytnutia 2% z dane od marca**

**2019 na nový účet).**

•prenájom priestorov školy pre výuku výtvarného a hudobného odboru ZUŠ, Nemšová

**4. OBLASŤ SPOLUPRÁCE ŠKOLY S INÝMI SUBJEKTMI**

**5.1 Spolupráca rodiny a školy je realizovaná v bodoch**

• **spolupráce rodiny a školy spojené s tradíciami, sviatkami, kultúrou**

Organizujeme verejné podujatia a prezentácie žiackych projektov, Deň matiek, Vianočná

akadémia, Deň otcov, tvorivé dielne, Mesiac úcty k starším, Mikuláš v obci, vianočné trhy v

obci

• **spolupráce rodiny a školy spojené s poznávaním a ochranou prírody,**

Spoločné rodinné akcie Deň Zeme, Deň vody- čistenie areálu školy a jej okolia

**• spolupráce rodiny a školy spojené so športom.**

Organizácia športových popoludní - Oci , mami športuj s nami, Športový deň pri príležitosti

Dňa otcov

• spolupráca v informovaní, informovať rodičov o školskom vzdelávacom programe, učebných

osnovách, výchovno-vzdelávacích výsledkoch( individuálne konzultácie, deň otvorených

dverí, rodičovské združenie 5x za rok)

**4.2 Spolupráca s radou rodičovského združenia a radou školy**

• obnovili sme a budujeme spoluprácu, aby sme mali možnosť získať spätnú väzbu o kvalite

školy v oblasti plánovania a pomoci škole,

• spolupodieľame sa na realizácii jednotlivých úloh**, Ples školy, kultúrne podujatia, pomoc**

**rodičov pri zabezpečovaní kostýmov, kulís, materiálu..**

• rodičia poskytujú pomoc a spoluprácu pri chode školy

**4.3 Spolupráca so zriaďovateľom**

**Základom úspešného budovania školy je spolupráca so zriaďovateľom.**

Základnými bodmi sú:

•zabezpečovanie dostatok financií na prevádzku a chod školy a na oplátku poskytujeme,

kvalitné vzdelávanie, plnenie úloh a kvalitné služby verejnosti,

• škola očakáva podporu od zriaďovateľa pri napĺňaní cieľov,

•škola potrebuje vyriešiť technický stav budovy, čo nebolo uskutočnené,

•tvorba projektov zo strany obce - poskytnutie informácií o živote školy,

•Účasť žiakov na podujatiach organizovaných zriaďovateľom, vystúpenia pri rôznych

príležitostiach – Deň matiek, Vianočná akadémia, Vianočné trhy, Mesiac úcty k starším...

**5.4 Spolupráca s ďalšími subjektmi**

• plnoorganizované základné školy, na MZ informujeme a vymieňame si skúsenosti o žiakoch,

ktorí z 1.stupňa ZŠ prechádzajú na 2. stupeň ZŠ, pani učiteľky 4. ročníkov sa zamerajú na

odstránenie nedostatkov vo vedomostiach žiakov piatych ročníkov, uzatvorili sme spoluprácu

so Spojenou katolíckou školou sv. Michala v Nemšovej

• účasť na kultúrnych a spoločenských akciách, ktoré poriadajú okolité spádové školy

a málotriedne školy - Divadelné predstavenie Sv. Andrej a Svorad – predstavenie žiakov zo

Spojenej katolíckej školy (športové – Olympiáda málotriednych škôl v Mníchovej Lehote,

literárne – Hviezdoslavov Kubín v ZŠ s MŠ Dubodiel, prírodovedné – ZŠ Selec...),

• Pedagogicko-psychologické poradenstvo v Trenčíne,

• Pedagogicko-psychologické poradenstvo v Bánovciach nad Bebravou – predškolská depistáž,

logopedická starostlivosť

• Centrum špeciálno-pedagogického poradenstva v TN, Špeciálna škola v TN– začleňovanie

žiakov so špeciálnymi výchovno-vzdelávacími potrebami,

•Krajská polícia v TN – poriada v našej škole besedy, preventívne programy, dopravná

výchova, bezpečnosť na cestách

• HS Trenčín, HaSSZZ Trenčín – preventívne programy – protipožiarna ochrana

• Regionálny úrad verejného zdravotníctva – prednášky o zdravej výžive

• ÚPSVaR Trenčín - spolupráca s Odborom sociálnych vecí a rodiny, Oddelenie

sociálnoprávnej ochrany detí a sociálnej kurately

• spolupráca s policajným zborom Nemšová – riešenie nahlásených upozornení od obyvateľov

obce ohľadom žiakov našej školy

• ZUŠ Nemšová – výuka výtvarného odboru v priestoroch školy pre deti MŠ a žiakov ZŠ,

 **- uzatvorená zmluva o zriadenie hudobného odboru a výuky hry na**

 **hudobný nástroj flauta**

**5.5 Mimoškolská záujmová činnosť**

 Záujmové útvary, krúžková činnosť, **hravá angličtina, keramický krúžok, Skalnaté**

**divadlo**, podľa výberu rodičov. V daných záujmových útvaroch žiaci majú možnosť vlastnej

realizácie. Jeden krát za rok uskutočňujeme **nočnú školu “Noc s Andersenom“** s témou na

podporu čitateľskej gramotnosti. Vynakladáme úsilie, aby sme rozvíjali talentovaných žiakov

a tí nás reprezentujú na recitačných **súťažiach Hviezdoslavov Kubín.** Podporujeme žiakov

k účasti na **matematických súťažiach Klokan, matematická olympiáda, Všetkovedko** .

Pri ZŠ s MŠ Skalka nad Váhom je vytvorený **školský klub detí** s rodinným prístupom,

v ktorom žiaci majú možnosť relaxovať, športovo sa vyžiť, venovať sa spoločenským hrám

i ďalším obľúbeným aktivitám.

**5. STRATÉGIA PROPAGÁCIE ŠKOLY**

 **Úspešnosť školy i našu prácu prezentujeme na verejnosti prostredníctvom**

**školských akadémií** ako sú vianočná akadémia, Deň matiek, Deň úcty k starším.... **Na**

**webovej stránke** školy uverejňujeme najnovšie správy o dianí v škole. Škola bola

prezentovaná **aj v regionálnej televízii – v rámci projektu Lesov Slovenskej republiky**

**a zviditeľňujeme sa aj prostredníctvom novín- fotografovanie prvákov do trenčianskych**

**novín My.**

**Koncepčný zámer rozvoja na roky 2019 – 2021**

**1. Výchovno-vzdelávacia činnosť školy:**

**-- pokračovať v napĺňaní vízie školy a v plnení rozbehnutých projektov a plánov,**

- vyučovanie ANJ - od 1. ročníka, ( učebný plán a navýšenie hodín ANJ),

- bola prijatá kvalifikovaná učiteľka ANJ, + vedenie krúžku ANJ,

- ponúknuť rodičom pre ich deti anglický jazykový týždeň v základnej škole s native speakrom

v spolupráci s jazykovou školou,

- pravidelné vyučovanie angličtiny v materskej škole od najmenšej triedy podľa materiálov schválených MŠ, zistiť záujem rodičov v šk. roku 2019/2020 a začať s výukou angličtiny od najmenších detí v MŠ od roku 2019/2020

- úspešná realizácia vzdelávania a starostlivosti o všeobecne intelektovo nadaných žiakov a žiakov s IVVP – mentálne postihnutie, integrácia a zabezpečenie asistenta učiteľa,

- klásť dôraz na rozvoj kľúčových kompetencií žiakov,

- pri vyučovaní ANJ uplatňovať metódu CLIL

- uplatňovať celoživotné vzdelávanie pedagógov (príprava a obhájenie 1. a 2. atestácie),

- na všetkých hodinách na 1. stupni využívať projektové vyučovanie,

- umiestnenie na popredných miestach v rámci matematických olympiád a recitačných súťaží v SJL a MAT,

- dôraz na pokojný a ničím nerušený chod školy,

- dôraz na využívanie IKT vo vyučovaní,

- výchova žiakov k úcte, sebaúcte, tolerancii, k slušnému správaniu a sebadisciplíne,

- uplatňovanie princípov demokracie, vzájomnej dôvery a rozvoja osobnosti,

- úspešný zápis do 1. ročníka,( prijať čo najväčšie percento predškolákov do základnej školy)

- nadviazanie kontaktu v rámci projektu ERASMUS – spolupráca so školou v zahraničí.

**2. Mimoškolská činnosť:**

- vytvorenie krúžkov podľa požiadaviek žiakov s využitím VP, pokračovať v krúžkoch –tvorivé dielničky, Skalnaté divadlo a anglický jazyk, anglický jazyk v MŠ

- v rámci mimoškolskej činnosti realizovať exkurzie, školské výlety, škola v prírode, plavecký kurz, ŠVP, divadelné predstavenia, besedy, výchovné koncerty, Noc s Adersenom

- denný letný tábor.

**3. Súťaže a olympiády:**

- dosahovať popredné miesta v Pytagoriáde, matematických súťažiach,

- účasť na súťaži Čitateľský maratón, Hviezdoslavov Kubín, Šaliansky Maťko, Slávik Slovenska

- dosahovať úspechy vo výtvarných súťažiach,

**4. Spolupráca s MŠ:**

- postupovať podľa vypracovaného plánu spolupráce ZŠ s MŠ

- spoločné stretnutia a oslavy – MDD, Deň Zeme, Deň matiek, Nočná škola, športové popoludnia

- vyučovanie ANJ na MŠ učiteľkou ZŠ, (krúžok ANJ)

- Deň otvorených dverí pre deti a rodičov z MŠ.

**5. Spolupráca s rodičmi:**

Ciele:

- ocenenie pokojnej atmosféry školy počas vyučovania, parkového prostredia školy, profesionálneho prístupu pedagógov, dôstojného vystupovania zamestnancov školy ,

- realizácia rôznych aktivít pre rodičov s deťmi

– tvorivé dielne, opekačky, výlety,

- finančná podpora školy zo strany rodičov (sponzorstvo),

- ples rodičov a pedagógov.

**6. Vzťahy k inštitúciám:**

- pokračovanie a udržiavanie dobrých vzťahov, dobrá spolupráca s políciou, hasičmi s obecnou

knižnicou, CPPPaP v TN, ŠPPP v TN, ZUŠ v Nemšovej, málotriednymi školami, Spojenou školou sv. Michala v Nemšovej, firmou OXICO a i.

**Ďalšie vzdelávanie pedagógov:**

- prípravné atestačné vzdelávanie,

– kontinuálne vzdelávanie,

- seminár Hejného metóda,

- seminár , príprava na výmenné pobyty a spoluprácu so školou v zahraničí - Erazmus

- Projekt – Zvyšovanie kvality vzdelávania na základných a stredných školách – finančná gramotnosť na školách - finančné prostriedky na realizáciu projektov od zriaďovateľa,

- seminár – enviromentálna výchova

**Priestorové materiálovo-technické vybavenie školy a jej okolia:**

- maľovka tried, rozšírenie školskej jedálne,

- obnova a rozšírenie detského ihriska pre ŠKD a MŠ s certifikátom EÚ,

- priebežné dopĺňanie školskej knižnice,

- nákup učebných pomôcok, lavíc, stoličiek, násteniek,

- nájsť vhodný priestor pre telocvičňu v obci na telesnú výchovu v škole,

- rekonštrukcia školských šatní a sociálnych zariadení v ZŠ,

- zakúpenie spoločenských hier, školských potrieb,

- revitalizácia zelene v areáli školy,

- výmena všetkých poškodených žalúzií v škole,

- nákup skríň do tried školy a detského nábytku do materskej školy,

- rekonštrukcia zborovne školy,

-omaľovanie priestorov celej školy,

**11. Imidž školy:**

- vytváranie pozitívneho obrazu o škole kvalitným výchovno-vzdelávacím procesom, šírenie dobrého mena školy výbornými výsledkami žiakov v súťažiach a olympiádach, jazykovou zdatnosťou žiakov školy, zvyšovaním EQ žiakov aj pedagógov, počítačová zdatnosť žiakov školy,

- prijatie žiakov krajinami EÚ v rámci realizácie projektu Erasmus

- plynulý prestup čo najväčšieho percenta predškolákov MŠ do ZŠ, Skalka nad Váhom

- škola sa stáva zaujímavou i pre rodičov z okolitých obcí

**ZÁVER:**

Úsilím školy a vedenia je poskytnúť také vzdelanie, aby žiaci neboli nútení odchádzať

do okolitých škôl, aby **rodičia a deti vyjadrovali spokojnosť, že navštevujú práve Základnú**

**školu s materskou školou v Skalke nad Váhom. Cieľom a víziou je, aby sa škola sa stala**

**zaujímavou aj pre rodičov a deti z okolitých obcí.**

**Tento cieľ sa nám začína napĺňať , škola sa začína napĺňať deťmi a začína**

**získavať dobré meno a status dobrej a úspešnej školy.**

**Škola sa stáva centrom vzdelávania, výchovy a kultúry v obci.**